Leif Nybø

Leif Inge Nybø (født 29. juni 1943) er en tidligere lokalpolitiker for Høyre i Oslo.

Nybø er utdannet innen markedsføring, og jobbet siden som disponent i Ted Bates, reklamesjef i Volvo Norge og informasjonsdirektør i Den norske Creditbank.«Fra asken til ilden?». Dagens Næringsliv (17.08.1988)

Nybø ble valgt inn i Oslo bystyre i 1979, og satt én periode i formannskapet. I perioden 1988-90 var han byråd for teknisk sektor, samferdsel og miljøvern, under byrådslederne Hans Svelland og Michael Tetzschner. Ved omorganiseringen av byrådet i mars 1990 ble Nybø erstattet av Merete Johnson, og gikk over til å lede Høyres bystyregruppe.«Overtar styringen onsdag». Aftenposten Aften (26.03.1990) Etter at Albert Nordengen gikk av som ordfører høsten 1990 ble Nybø ny varaordfører, etter at tidligere varaordfører Peter N. Myhre rykket opp til vervet som ordfører.«Nybø vil bli Oslos ordfører». Aftenposten Morgen (24.10.1990) Senere ble Nybø leder i samferdsels- og miljøkomitéen. 

Etter Tetzschners avgang i 1995 var Nybø høyaktuell som ny byrådsleder.«Maktkamp i Oslo Høyre – Horntvedt og Nybø i front». Aftenposten Aften (01.11.1995) Nybø ble valgt til Høyres gruppeleder i bystyret og åpnet for byrådssamarbeid med Frp,«Nybø åpen for Høyre/Fr.p.-byråd». Aftenposten Morgen (06.11.1995) men kunngjorde i februar 1996 at han likevel ikke var aktuell for jobben som byrådsleder.«Oslo Høyre i sjokk – men klar for Frp-forhandlinger». NTBtekst (26.02.1996) Etter lange forhandlinger ble tilslutt Høyre og Frp enige om et felles byråd, men da Khalid Mahmood meldte seg ut av Høyre på grunn av punktet om et innvandrerregnskap, mistet partiene flertall i bystyret og grunnlaget for et flertallsbyråd forsvant.«Khalid Mahmood melder seg ut av Høyre». NTBtekst (16.04.1996) Nybø gikk av som gruppeleder høsten 1999, og ble erstattet av Heidi Larssen.«Horntvedt må skifte beite». Aftenposten Aften (28.10.1999)

Fra 2001 til 2002 var Nybø leder for elitestyret i Bækkelagets Sportsklub.«Lov og orden i Bækkelaget». NTBtekst (29.05.2001)«Endelig ny leder i BSK». Aftenposten Aften (22.05.2002) Nybø-perioden i BSK var preget av striden rundt Cecilie Legangers påståtte kontraktsbrudd med Oslo-klubben og påfølgende overgang til Tertnes, der Nybø blant annet hevdet at Tertnes-trener Odd Egil Eidsæther hadde truet ham med juling.«Farsen som aldri tar slutt». NTBtekst (12.11.2001)

Nybø er sønn av stortingsrepresentant Sverre Nybø og gift med høyrekollega Hallfrid Nybø.«I rampelyset Ba(n)kmann blir frontmann». Aftenposten Aften (17.08.1988)

 Referanser 

Kategori:Byråder i Oslo
Kategori:Høyre-politikere i Oslo
Kategori:Fødsler i 1943